

		

KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS ADMINISTRACIJOS INTERNETO SVETAINĖS PRIVATUMO POLITIKOS PATVIRTINIMO

Kėdainiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 24 straipsnio 1 dalimi:
T v i r t i n u Kėdainių rajono savivaldybės administracijos interneto svetainės privatumo politiką (pridedama).

PATVIRTINTA
Kėdainių rajono savivaldybės
administracijos direktoriaus
2023 m. vasario 7 d. 
įsakymu Nr. AD-1-155


KĖDAINIŲ RAJONO SAVIVALDYBĖS ADMINISTRACIJOS INTERNETO SVETAINĖS PRIVATUMO POLITIKA

I SKYRIUS
BENDROSIOS NUOSTATOS

1. Kėdainių rajono savivaldybės administracijos interneto svetainės privatumo politika (toliau – Privatumo politika) reglamentuoja pagrindinius interneto svetainės www.kedainiai.lt naudotojų asmens duomenų rinkimo, tvarkymo bei saugojimo principus bei tvarką.
2. Kėdainių rajono savivaldybės administracija (toliau – Administracija), juridinio asmens kodas 188768545, buveinės adresas J. Basanavičiaus g. 36, 57288, Kėdainiai, yra tvarkomų asmens duomenų valdytojas, kuris užtikrina, kad asmens duomenys administracijoje, lankytojams naudojantis Administracijos interneto svetaine https://kedainiai.lt (toliau – svetainė), būtų tvarkomi laikantis duomenų valdytojams taikomų asmens duomenų apsaugos reikalavimų.
3. Asmens duomenis Administracija tvarko vadovaudamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų apsaugą, nuostatomis.
4.  Pagrindinės Privatumo politikoje vartojamos sąvokos:
4.1. Asmens duomenys – bet kuri informacija, susijusi su fiziniu asmeniu, kurio tapatybė yra žinoma arba gali būti tiesiogiai arba netiesiogiai nustatyta pasinaudojant asmens duomenimis, tokiais kaip vardas, pavardė, asmens kodas, adresas, elektroninio pašto adresas, buvimo vietos duomenys, interneto identifikatorius ir kt.;
4.2. Duomenų subjektas – darbuotojai, interesantai ir kiti fiziniai asmenys, kurių duomenis tvarko Kėdainių rajono savivaldybės administracija;
4.3. Duomenų tvarkymas – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija ar operacijų seka, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas.

II SKYRIUS
ASMENS DUOMENŲ TVARKYMO TIKSLAI, TEISĖTUMO SĄLYGOS

5. Administracija per svetainę gautus lankytojų asmens duomenis tvarko šiais tikslais ir remiantis šiais pagrindais:
5.1. naujienlaiškių siuntimo ir informacijos apie administracijos veiklą pateikimo prenumeratoriams tikslu tvarkomas lankytojo pateiktas elektroninio pašto adresas ir IP adresas. Šie duomenis tvarkomi lankytojo sutikimu;
5.2. siekiant užtikrinti galimybe naudotis svetaine, siekiant pagerinti svetainės veikimą ir naudojimąsi ja, tvarkomi interneto svetainės lankytojų asmens duomenys, kurie gaunami slapukų pagalba. Šiuos duomenis Administracija tvarko vykdant Administracijai pavestas funkcijas.
6. Norėdami užsisakyti naujienlaiškį, lankytojai privalo Administracijai pateikti savo el. pašto adresą, nes jo neturėdama, Administracija naujienlaiškio lankytojui atsiųsti negalės.

III SKYRIUS
ASMENS DUOMENŲ TEIKIMAS

7. Lankytojų asmens duomenų Administracija neteikia tretiesiems asmenims, išskyrus šiuos atvejus:
7.1. asmens duomenis teikti tretiesiems asmenims įpareigoja įstatymai ir kiti teisės aktai;
7.2. teisėsaugos institucijoms pagal jų prašymus teisės aktų nustatyta tvarka.
8. Lankytojų asmens duomenis Administracija gali perduoti Administracijos pasirinktiems paslaugų teikėjams (IT sistemų priežiūros įmonėms, interneto svetainės talpinimo paslaugas teikiančioms įmonėms, duomenų saugojimo paslaugas teikiančioms įmonėms ir pan.). Administracijos pasirinkti paslaugų teikėjai lankytojų asmens duomenis tvarko Administracijos vardu.
9. Administracija lankytojų asmens duomenų neperduoda į trečiąsias valstybes ar tarptautines organizacijas, t. y. už Europos Sąjungos ribų, išskyrus atvejus, kai tai įpareigoja atlikti teisės aktai ar teismai. Naujienlaiškių siuntimo tikslu surinktų asmens duomenų administracija trečiajai valstybei neperduoda.

IV SKYRIUS
ASMENS DUOMENŲ SAUGOJIMAS

10. Tvarkydama lankytojų asmens duomenis Administracija įgyvendina reikiamas organizacines ir technines asmens duomenų saugumo priemones siekiant apsaugoti lankytojų asmens duomenis nuo atsitiktinio ar neteisėto atskleidimo ar kitokio neteisėto tvarkymo.
11. Lankytojų duomenis naujienų prenumeratos užsakymo tikslu Administracija saugo 10 (dešimt) metų arba kol lankytojai atšauks savo sutikimą gauti naujienlaiškius. Slapukų pagalba surinktus asmens duomenis Administracija saugos slapuko galiojimo laikotarpiu. Pasibaigus nurodytiems terminams, duomenys bus ištrinami taip, kad nebūtų galima jų atstatyti.

V SKYRIUS
DUOMENŲ SUBJEKTŲ TEISIŲ ĮGYVENDINIMAS

12.  Teisės aktų nustatyta tvarka lankytojai, kaip duomenų subjektas, turite teisę:
12.1. susipažinti su savo asmens duomenimis;
12.2. prašyti ištaisyti ar papildyti neteisingus ir netikslius asmens duomenis;
12.3. prašyti apriboti asmens duomenų tvarkymą;
12.4. prašyti perkelti lankytojų pateiktus asmens duomenis kitam duomenų valdytojui;
12.5. prašyti ištrinti duomenis;
12.6. nesutikti su lankytojų asmens duomenų tvarkymu (tokiu atveju lankytojas galite netekti galimybės naudotis mūsų svetainės turiniu);
12.7. pateikti skundą apie pažeidimą dėl asmens duomenų tvarkymo Administracijai arba priežiūros funkcijas vykdančiai institucijai.
13. Prašymus ar klausimus, susijusius su Svetainės lankytojų asmens duomenų tvarkymu administracijai galima pateikti adresu J. Basanavičiaus g. 36, 57288, Kėdainiai arba el. paštu duomenu.sauga@kedainiai.lt.

VI SKYRIUS
SLAPUKAI

14. Svetainėje yra naudojami slapukai.
15. Slapukai (angl. cookies) yra tekstiniai failai, kurie lankytojo sutikimu įrašomi į įrenginio (pvz. kompiuterio, mobiliojo telefono, planšetės) naršyklę, kai lankytojas naršo Svetainėje ir renkantys informaciją apie lankytojo naršymą.
16. Lankytojui pirmą kartą apsilankius Svetainėje, slapukai perkeliami į lankytojo kompiuterį ir vėliau naudojami lankytojo kompiuteriui atskirti nuo kitų kompiuterių. Tai įprasta naršymo interneto svetainėse praktika, palengvinanti naršymą lankytojo jau lankytoje interneto svetainėje ir supaprastinanti prieigą prie skelbiamos informacijos.
17. Slapukų pagalba yra tvarkomas lankytojo IP adresas, naršymo informacija, tokia kaip aplankytos interneto svetainės sritys, tinklapyje praleistas laikas ir pan.
18. Siekiant užtikrinti galimybę lankytojui patogiau ir efektyviau naudotis Svetaine, Administracija naudoja šiuos slapukus:

	Slapuko pavadinimas
	Slapuko aprašymas
	Slapuko galiojimo laikas
	Slapukas nesaugomas, jeigu nesutinkate

	EW4SITE
	Sesijos ID slapukas, naudojamas puslapio funkcionalumui užtikrinti (pvz., grįžimas atgal į paskutinę sąrašo vietą)
	Iki sesijos pabaigos
	Netaikoma

	SITEXRF
	POST XSRF apsauga
	Iki sesijos pabaigos
	Netaikoma

	privacy_2
	Atsimena lankytojo cookie politikos funkcinės kategorijos pasirinkimą. Galimos vertės 0. 1
	10 dienų
	Netaikoma

	privacy_3
	Atsimena lankytojo cookie politikos funkcinės kategorijos pasirinkimą. Galimos vertės 0. 1
	10 dienų
	Netaikoma

	privacy_4
	Atsimena lankytojo cookie politikos funkcinės kategorijos pasirinkimą. Galimos vertės 0. 1
	10 dienų
	Netaikoma

	privacy_verify
	Atsimena, kad lankytojas peržiūrėjo/pasirinko cookie politiką. Galimos vertės 0. 1
	10 dienų
	Netaikoma

	right_menu_cookie
	Skirtas svetainės šoninio meniu veikimui užtikrinti
	visada
	Netaikoma

	NID
	Apsaugoti formas nuo kenkėjiško siuntimo. Naudojamas google reCaptcha
	 6 mėnesius
	Netaikoma

	__ga
	„Google Analytics“ statistikos sistemos dalis, saugo informaciją apie lankytojo lankomas svetainės dalis, kiek kartų apsilankoma svetainėje, kokia apsilankymo trukmė, naršyklės informacija ir t.t.
	2 metai
	Taip

	__gid
	
	24 val.
	Taip

	 __gat
	
	 1 min.
	 Taip



19. Norėdami, kad slapukų pagalba lankytojų asmens duomenys nebūtų tvarkomi, lankytojai gali pakeisti savo interneto naršyklės nustatymus taip, kad slapukai nebūtų priimami, arba ištrinti įrašytus slapukus.
20.  Naršyklėje slapukų nustatymus lankytojas gali pakeisti bet kuriuo metu. Visose naršyklėse numatyta galimybė ištrinti slapukus. Detalesnės instrukcijos priklauso nuo lankytojo naudojamos naršyklės.
21.  Naudojamų slapukų pašalinimas arba blokavimas gali turėti įtakos Svetainės veikimui ir kai kuriems jos funkcionalumams, taip pat gali neigiamai paveikti lankytojų naudojimąsi portale prieinamomis paslaugomis.

VII SKYRIUS
BAIGIAMOSIOS NUOSTATOS

22. Privatumo politika gali būti keičiama ar pripažįstama netekusiu galios Administracijos direktoriaus įsakymu.
23. Kita informacija apie Administracijos atliekamą asmens duomenų tvarkymą skelbiama interneto svetainės skyriaus „Teisinė informacija“ srityje „Asmens duomenų apsauga“


                                               ___________________________

